title: Komisjoni rakendusmäärus (EL) 2016/1766, 26. september 2016, millega registreeritakse kaitstud päritolunimetuste ja kaitstud geograafiliste tähiste registris nimetus [Korčulansko maslinovo ulje (KPN)]

text:
               5.10.2016

               ET

               Euroopa Liidu Teataja

               L 270/1

         KOMISJONI RAKENDUSMÄÄRUS (EL) 2016/1766,
   26. september 2016,
   millega registreeritakse kaitstud päritolunimetuste ja kaitstud geograafiliste tähiste registris nimetus [Korčulansko maslinovo ulje (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Korčulansko maslinovo ulje“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Korčulansko maslinovo ulje“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Korčulansko maslinovo ulje“ (KPN) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.5 „õlid ja rasvad (või, margariin, õli jne)“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. september 2016

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 187, 26.5.2016, lk 21.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) nr 1009/2011, 12. oktoober 2011 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               13.10.2011

               ET

               Euroopa Liidu Teataja

               L 268/12

         KOMISJONI RAKENDUSMÄÄRUS (EL) nr 1009/2011,
   12. oktoober 2011,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011 (millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) (2) eriti selle artikli 136 lõiget 1,
   ning arvestades järgmist:
   Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused,
   ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub 13. oktoobril 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (EUR/100 kg)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  58,3

                  EC

                  36,3

                  MA

                  46,5

                  MK

                  42,0

                  ZZ

                  45,8

                  0707 00 05

                  AL

                  65,0

                  MK

                  64,2

                  TR

                  132,0

                  ZZ

                  87,1

                  0709 90 70

                  TR

                  123,3

                  ZZ

                  123,3

                  0805 50 10

                  AR

                  68,2

                  BR

                  38,2

                  CL

                  60,5

                  TR

                  70,3

                  UY

                  56,8

                  ZA

                  80,8

                  ZZ

                  62,5

                  0806 10 10

                  BR

                  245,1

                  CL

                  79,6

                  MK

                  85,4

                  PE

                  228,3

                  TR

                  116,1

                  US

                  275,5

                  ZA

                  65,0

                  ZZ

                  156,4

                  0808 10 80

                  CL

                  69,1

                  CN

                  86,4

                  NZ

                  123,4

                  ZA

                  92,8

                  ZZ

                  92,9

                  0808 20 50

                  CL

                  85,4

                  CN

                  55,3

                  TR

                  107,9

                  ZZ

                  82,9

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 1371/2011, 21. detsember 2011 , millega muudetakse rakendusmäärust (EL) nr 961/2011, millega kehtestatakse eritingimused Jaapanist pärit või Jaapanist lähetatud sööda ja toidu impordi suhtes pärast Fukushima tuumaelektrijaamas toimunud avariid  EMPs kohaldatav tekst

text:
               22.12.2011

               ET

               Euroopa Liidu Teataja

               L 341/41

         KOMISJONI RAKENDUSMÄÄRUS (EL) nr 1371/2011,
   21. detsember 2011,
   millega muudetakse rakendusmäärust (EL) nr 961/2011, millega kehtestatakse eritingimused Jaapanist pärit või Jaapanist lähetatud sööda ja toidu impordi suhtes pärast Fukushima tuumaelektrijaamas toimunud avariid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused), (1) eriti selle artikli 53 lõike 1 punkti b alapunkti ii,
   ning arvestades järgmist:

               (1)

               Määruse (EÜ) nr 178/2002 artikliga 53 on ette nähtud võimalus võtta asjakohaseid liidu kiireloomulisi meetmeid kolmandast riigist imporditud toidu või sööda suhtes, et kaitsta inimeste ja loomade tervist ja keskkonda, kui riski ei saa rahuldavalt kontrollida liikmesriikide võetavate meetmete abil.

               (2)

               Pärast Fukushima tuumaelektrijaamas 11. märtsil 2011 toimunud avariid on komisjonile teatatud, et radionukliidide tase Jaapanist pärit teatavas toidus, nagu piim ja spinat, ületab Jaapanis kohaldatavaid häiretasemeid. Selline saastumine võib ohustada inimeste ja loomade tervist liidus ja seepärast võeti vastu komisjoni rakendusmäärus (EL) nr 961/2011 (2).

               (3)

               Jaapani ametivõimud jälgivad radioaktiivsuse taset toidus ja söödas ning teatavaks tehtud analüüside tulemustest selgub, et teatavas toidus ja söödas Fukushima tuumaelektrijaama läheduses asuvates prefektuurides on radioaktiivsuse tase jätkuvalt üle piirmäära. Seepärast on asjakohane pikendada meetmete kohaldamisperioodi kolme kuu võrra.

               (4)

               Jaapani ametivõimud on võtnud märkimisväärsel arvul proove Nagano prefektuuris toodetud toidust ja söödast ning need näitavad, et selle prefektuuri toidu- ja söödatootmist on Fukushima tuumaelektrijaamas toimunud avarii mõjutanud üsna vähesel määral – toidust ja söödast võetud 1 800 proovist leiti ainult ühes seeneproovis nõuetele mittevastav radioaktiivsuse tase. Tegelikult ei leitud radioaktiivsust pea üheski proovis, vaid mõnes üksikus proovis tuvastati teatav radioaktiivsuse tase. Seega on asjakohane eemaldada nimetatud prefektuur tsoonist, mille puhul nõutakse kogu toidu ja sööda kontrollimist enne selle eksportimist liitu.

               (5)

               Liikmesriikide pädevate asutuste impordikontrollil tehtud analüüside tulemused on seni olnud väga head ning viitavad sellele, et Jaapani ametivõimud rakendavad ELi eksporditava toidu ja sööda kontrollimeetmeid nõuetekohaselt ja tõhusalt. Seepärast on asjakohane meetmete järgmise läbivaatamise käigus kaaluda impordikontrolli sageduse vähendamist.

               (6)

               Arvestades asjaolu, et jood-131 poolestusaeg on lühike (umbes 8 päeva) ning et viimasel ajal ei ole teatatud jood-131 uute koguste keskkonda sattumisest, ei täheldata enam jood-131 esinemist toidus, söödas ega keskkonnas. Kuna jood-131 uute koguste keskkonda sattumise tõenäosus on väga väike, on edaspidi asjakohane loobuda nõudest teha jood-131 tuvastamise analüüsi.

               (7)

               Kinnituste väljastamise hõlbustamiseks on vajalik anda pädevale asutusele volitus määrata asutus, kellel on õigus teatavatel juhtudel ning Jaapani pädeva asutuse volitusel ja järelevalve all asjaomane kinnitus allkirjastada.

               (8)

               Seepärast on rakendusmäärust (EL) nr 961/2011 vaja vastavalt muuta.

               (9)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Muudatussätted
   Määrust (EL) nr 961/2011 muudetakse järgmiselt.

               1)

               Artikli 2 lõige 3 asendatakse järgmisega:
               „3.   Iga artiklis 1 osutatud toodete saadetisega peab kaasas olema deklaratsioon, milles kinnitatakse, et

                           a)

                           saak on koristatud ja/või toodet on töödeldud enne 11. märtsi 2011 või

                           b)

                           toode on pärit ja lähetatud mujalt kui Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa või Shizuoka prefektuurist või

                           c)

                           on lähetatud Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa või Shizuoka prefektuurist, kuid ei ole pärit ühestki nimetatud prefektuurist ning see ei ole teeloleku ajal saanud radioaktiivset kiirgust või

                           d)

                           juhul kui toode on pärit Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa või Shizuoka prefektuurist, ei ületa sellise toote radionukliidide (tseesium-134 ja tseesium-137) sisaldus käesoleva määruse II lisas sätestatud piirmäära.”.

               2)

               Artikli 2 lõige 5 asendatakse järgmisega:
               „5.   Lõikes 3 osutatud deklaratsioon koostatakse vastavalt I lisas esitatud näidisele. Lõike 3 punktides a, b ja c osutatud toodete puhul kirjutab deklaratsioonile alla Jaapani pädeva asutuse volitatud esindaja või isik, kes esindab Jaapani pädeva asutuse volitatud asutust ja teeb seda Jaapani pädeva asutuse volitusel ja järelevalve all. Lõike 3 punktis d osutatud toodete puhul kirjutab deklaratsioonile alla Jaapani pädeva asutuse volitatud esindaja; deklaratsiooniga peab kaasas olema proovivõtu ja analüüsi tulemuste aruanne.”

               3)

               Artikli 5 lõige 1 asendatakse järgmisega:
               „1.   Piiripunkti või kindlaksmääratud sisenemiskoha pädevad asutused teostavad

                           a)

                           kõikide artiklis 1 osutatud toodete saadetiste puhul dokumentide kontrolli ja

                           b)

                           identsuse ja füüsilist kontrolli, sealhulgas laboratoorset analüüsimist, et kindlaks teha tseesium-134 ja tseesium-137 sisaldus, vähemalt:

                                       —

                                       10 % artikli 2 lõike 3 punktis d osutatud toodete saadetiste puhul ja

                                       —

                                       20 % artikli 2 lõike 3 punktides b ja c osutatud toodete saadetiste puhul.”.

               4)

               Artikli 10 teises lõigus asendatakse kuupäev 31. detsember 2011 järgmisega: „31. märtsini 2012”.

               5)

               I lisa asendatakse käesoleva määruse lisaga.

         Artikkel 2
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2011

            Komisjoni nimel

            president

         José Manuel BARROSO

      (1)  EÜT L 31, 1.2.2002, lk 1.

      (2)  ELT L 252, 28.9.2011, lk 10.

      LISA

            „I LISA


title: Komisjoni rakendusmäärus (EL) 2017/795, 10. mai 2017, millega kiidetakse heaks olemasoleva toimeaine töödeldud pinnaga pürogeense sünteetilise amorfse nanovormis ränidioksiidi kasutamine tooteliiki 18 kuuluvates biotsiidides (EMPs kohaldatav tekst )

text:
               11.5.2017

               ET

               Euroopa Liidu Teataja

               L 120/10

         KOMISJONI RAKENDUSMÄÄRUS (EL) 2017/795,
   10. mai 2017,
   millega kiidetakse heaks olemasoleva toimeaine töödeldud pinnaga pürogeense sünteetilise amorfse nanovormis ränidioksiidi kasutamine tooteliiki 18 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:

               (1)

               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Loetelu hõlmab ränidioksiidi (agregaatidest ja aglomeraatidest koosneva nanomaterjali kujul), mis tuleb kõnealuse aine hindamise tulemusel ümber nimetada töödeldud pinnaga pürogeenseks sünteetiliseks amorfseks nanovormis ränidioksiidiks.

               (2)

               Töödeldud pinnaga pürogeenset sünteetilist amorfset nanovormis ränidioksiidi on hinnatud kasutamiseks määruse (EL) nr 528/2012 V lisas kirjeldatud tooteliiki 18 (insektitsiidid, akaritsiidid ja tooted muude lülijalgsete tõrjeks) kuuluvates toodetes.

               (3)

               Hindavaks pädevaks asutuseks määratud Prantsusmaa esitas 18. detsembril 2015 hindamisaruande ja oma soovitused.

               (4)

               Kooskõlas komisjoni delegeeritud määruse (EL) nr 1062/2014 artikli 7 lõikega 2 sõnastati 11. oktoobril 2016 biotsiidikomitees Euroopa Kemikaaliameti arvamus, võttes arvesse toimeainet hinnanud pädeva asutuse järeldusi.

               (5)

               Kõnealuse arvamuse kohaselt vastavad tooteliiki 18 kuuluvad töödeldud pinnaga pürogeenset sünteetilist amorfset nanovormis ränidioksiidi sisaldavad biotsiidid eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selliste biotsiidide kasutamist reguleerivad nõuded ja tingimused.

               (6)

               Seepärast on asjakohane kiita heaks töödeldud pinnaga pürogeense sünteetilise amorfse nanovormis ränidioksiidi kasutamine tooteliiki 18 kuuluvates biotsiidides, kui teatavad nõuded ja tingimused on täidetud.

               (7)

               Kuna hinnatud töödeldud pinnaga pürogeenne sünteetiline amorfne nanovormis ränidioksiid on nanomaterjal, peaks heakskiitmine hõlmama selliseid nanomaterjale vastavalt määruse (EL) nr 528/2012 artikli 4 lõikele 4, kui on täidetud teatavad kasutust reguleerivad nõuded ja tingimused.

               (8)

               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

               (9)

               Käesoleva määrusega ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine töödeldud pinnaga pürogeense sünteetilise amorfse nanovormis ränidioksiidi kasutamine tooteliiki 18 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. mai 2017

            Komisjoni nimel

            president

         Jean-Claude JUNCKER

      (1)  ELT L 167, 27.6.2012, lk 1.

      (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

      LISA

                  Tavanimetus

                  IUPACi nimetus
                  Identifitseerimisnumbrid

                  Toimeaine minimaalne puhtusaste (1)

                  Viidatud struktuuriomadused (2)

                  Heakskiitmise kuupäev

                  Heakskiidu aegumise kuupäev

                  Tooteliik

                  Eritingimused

                  Töödeldud pinnaga pürogeenne sünteetiline amorfne nanovormis ränidioksiid

                  IUPACi nimetus:
                  silaanamiin, 1,1,1-trimetüül-N-(trimetüülsilüül)-, hüdrolüüsisaadus ränidioksiidiga
                  EÜ nr: 272-697-1
                  CASi nr: 68909-20-6

                  998 g/kg (osakeste põhimaterjali puhtus, mõõdetud pärast süütamist)

                              —

                              Süsinikusisaldus: 3,0–4,0 %;

                              —

                              Primaarosakeste suurus: 6,9–8,6 nm;

                              —

                              Eripind: 217–225 m2/g;

                              —

                              Stabiilsete agregaatosakeste suurus: > 70 nm;

                              —

                              Pinnatöötlusviis: üle 90 % pinnast on töödeldud heksametüülsilasaaniga (CASi nr 999-97-3)

                  1. november 2018

                  31. oktoober 2028

                  18

                  Biotsiididele antakse luba järgmistel tingimustel.

                              1)

                              Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.

                              2)

                              Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu kutselistele kasutajatele.

                              3)

                              Toodete puhul, millest võib tekkida jääke toidus või söödas, tuleb kontrollida, kas on vaja kehtestada jääkide uued piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009 (3) või Euroopa Parlamendi ja nõukogu määrusele (EÜ) nr 396/2005, (4) ning võtta asjakohased riskivähendamismeetmed, millega tagatakse, et kohaldatavaid jääkide piirnorme ei ületata.

         (1)  Selles veerus esitatud puhtusaste oli määruse (EL) nr 528/2012 artikli 89 lõike 1 kohaselt hinnatud toimeaine minimaalne puhtusaste. Turule lastud tootes sisalduva toimeaine puhtusaste võib olla samasugune või erinev, kui on tõendatud, et selline puhtuseaste on tehniliselt samaväärne puhtuseastmega, mille juures toimeainet hinnati.

         (2)  Määruse (EL) nr 528/2012 artikli 89 lõike 1 kohasel hindamisel kasutati ainet, millel olid selles veerus esitatud struktuuriomadused.

         (3)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

         (4)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2016/988, 20. juuni 2016, millega määratakse kindlaks kogused, mis lisatakse määruse (EÜ) nr 442/2009 alusel avatud sealiha tariifikvootide raames alaperioodiks 1. oktoobrist kuni 31. detsembrini 2016 kehtestatud kogustele

text:
               21.6.2016

               ET

               Euroopa Liidu Teataja

               L 162/8

         KOMISJONI RAKENDUSMÄÄRUS (EL) 2016/988,
   20. juuni 2016,
   millega määratakse kindlaks kogused, mis lisatakse määruse (EÜ) nr 442/2009 alusel avatud sealiha tariifikvootide raames alaperioodiks 1. oktoobrist kuni 31. detsembrini 2016 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 2 ja 3,
   ning arvestades järgmist:

               (1)

               Komisjoni määrusega (EÜ) nr 442/2009 (2) on avatud aastased tariifikvoodid sealihasektori toodete importimiseks. Kõnealuse määruse I lisa B osas sätestatud kvootide haldamisel kohaldatakse üheaegse läbivaatamise meetodit.

               (2)

               Ajavahemikul 1.–7. juunini 2016 esitatud impordilitsentsitaotlustega hõlmatud kogused alaperioodiks 1. juulist kuni 30. septembrini 2016 on väiksemad kui saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 442/2009 ja mis lisatakse alaperioodile 1. oktoobrist kuni 31. detsembrini 2016, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 27. mai 2009. aasta määrus (EÜ) nr 442/2009, millega avatakse ühenduse tariifikvoodid sealihasektoris ja sätestatakse nende haldamine (ELT L 129, 28.5.2009, lk 13).

      LISA

                  Järjekorranumber

                  Taotlemata kogused, mis lisatakse alaperioodiks 1. oktoobrist kuni 31. detsembrini 2016 saada olevatele kogustele
                  (kilogrammides)

                  09.4038

                  8 516 250

                  09.4170

                  1 230 500

                  09.4204

                  1 156 000


title: Komisjoni rakendusmäärus (EL) nr 769/2011, 2. august 2011 , milles sätestatakse puu- ja köögiviljasektoris liidu ajutise erakorralise toetuse jaotuskoefitsient

text:
               3.8.2011

               ET

               Euroopa Liidu Teataja

               L 200/18

         KOMISJONI RAKENDUSMÄÄRUS (EL) nr 769/2011,
   2. august 2011,
   milles sätestatakse puu- ja köögiviljasektoris liidu ajutise erakorralise toetuse jaotuskoefitsient
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 17. juuni 2011. aasta rakendusmäärust (EL) nr 585/2011 (millega kehtestatakse puu- ja köögiviljasektoris ajutised erakorralised toetusmeetmed), (2) eriti selle artikli 7 lõiget 3,
   ning arvestades järgmist:

               (1)

               Pärast bakteri Escherichia coli (E. coli) puhangust Saksamaal tingitud suuri häireid Euroopa Liidu puu- ja köögiviljaturul on rakendusmäärusega (EL) nr 585/2011 kehtestatud puu- ja köögiviljasektoris ajutised erakorralised toetusmeetmed.

               (2)

               Liikmesriikide poolt komisjonile rakendusmääruse (EL) nr 585/2011 artikli 7 lõike 2 kohaselt teatatud andmetest nähtub, et liidu toetuse taotlused ei ole ületanud kõnealuse määruse artiklis 2 sätestatud toetuse maksimumsummat. Seepärast tuleb kõnealuste taotluste puhul kehtestada jaotuskoefitsient 100 %.

               (3)

               Läbipaistvuse huvides peaks liidu toetust taotlenud tootjaorganisatsioone ja tootjaid, kes ei kuulu tootjaorganisatsiooni, komisjoni kehtestatud jaotuskoefitsiendist kiiresti teavitama. Seepärast ja meetme tõhusa haldamise tagamiseks peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Liidu toetuse taotlused, mille liikmesriigid said ajavahemiku 26. mai 2011 kuni 30. juuni 2011 kohta ja millest liikmesriikide pädevad asutused on komisjoni teavitanud vastavalt rakendusmääruse (EL) nr 585/2011 artikli 7 lõikele 2, võetakse vastu, kohaldades nende suhtes jaotuskoefitsienti 100 %.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. august 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 160, 18.6.2011, lk 71.


title: Komisjoni rakendusmäärus (EL) 2016/1091, 5. juuli 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               6.7.2016

               ET

               Euroopa Liidu Teataja

               L 180/33

         KOMISJONI RAKENDUSMÄÄRUS (EL) 2016/1091,
   5. juuli 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  158,3

                  ZZ

                  158,3

                  0709 93 10

                  TR

                  139,4

                  ZZ

                  139,4

                  0805 50 10

                  AR

                  160,9

                  BO

                  231,1

                  CL

                  144,5

                  UY

                  176,5

                  ZA

                  169,1

                  ZZ

                  176,4

                  0808 10 80

                  AR

                  137,1

                  BR

                  90,2

                  CL

                  131,8

                  CN

                  115,2

                  NZ

                  136,5

                  US

                  149,7

                  UY

                  67,7

                  ZA

                  111,4

                  ZZ

                  117,5

                  0808 30 90

                  AR

                  155,2

                  CL

                  146,1

                  CN

                  78,3

                  ZA

                  128,5

                  ZZ

                  127,0

                  0809 10 00

                  TR

                  218,0

                  ZZ

                  218,0

                  0809 29 00

                  TR

                  331,3

                  ZZ

                  331,3

                  0809 30 10 , 0809 30 90

                  TR

                  126,8

                  ZZ

                  126,8

                  0809 40 05

                  TR

                  160,5

                  ZZ

                  160,5

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) nr 766/2011, 29. juuli 2011 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Ξύγαλο Σητείας” ( „Xygalo Siteias” ) / „Ξίγαλο Σητείας” ( „Xigalo Siteias” ) (KPN)]

text:
               3.8.2011

               ET

               Euroopa Liidu Teataja

               L 200/12

         KOMISJONI RAKENDUSMÄÄRUS (EL) nr 766/2011,
   29. juuli 2011,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Ξύγαλο Σητείας” („Xygalo Siteias”) / „Ξίγαλο Σητείας” („Xigalo Siteias”) (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Kreeka taotlus registreerida nimetus „Ξύγαλο Σητείας” („Xygalo Siteias”) / „Ξίγαλο Σητείας” („Xigalo Siteias”) (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuli 2011

            Komisjoni nimel presidendi eest

            komisjoni liige

         Dacian CIOLOŞ

      (1)  ELT L 93, 31.3.2006, lk 12.

      (2)  ELT C 312, 17.11.2010, lk 25.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.3.   Juust

      KREEKA
      Ξύγαλο Σητείας (Xygalo Siteias) / Ξίγαλο Σητείας (Xigalo Siteias) (KPN)


title: Komisjoni rakendusmäärus (EL) 2016/241, 19. veebruar 2016, millega tühistatakse suhkrusektoris määrusega (EÜ) nr 891/2009 avatud tariifikvootide alusel välja antavate impordilitsentside taotluste esitamise peatamine

text:
               20.2.2016

               ET

               Euroopa Liidu Teataja

               L 45/9

         KOMISJONI RAKENDUSMÄÄRUS (EL) 2016/241,
   19. veebruar 2016,
   millega tühistatakse suhkrusektoris määrusega (EÜ) nr 891/2009 avatud tariifikvootide alusel välja antavate impordilitsentside taotluste esitamise peatamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:

               (1)

               Komisjoni määrusega (EÜ) nr 891/2009 (2) on avatud aastased tariifikvoodid suhkrusektori toodete importimiseks.

               (2)

               Impordilitsentsitaotluste esitamine järjekorranumbri 09.4320 puhul peatati komisjoni rakendusmäärusega (EL) 2015/1733 (3) alates 29. septembrist 2015.

               (3)

               Pärast kasutamata jäänud ja/või osaliselt kasutatud litsentsidest teavitamist muutusid kõnealuse järjekorranumbri puhul märgitud kogused taas kättesaadavaks. Seega tuleks taotluste esitamise peatamine määruse (EÜ) nr 891/2009 artikli 5 lõike 2 kohaselt tühistada.

               (4)

               Meetme tõhususe tagamiseks peaks käesolev määrus jõustuma Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärusega (EL) 2015/1733 kehtestatud impordilitsentsitaotluste esitamise peatamine tühistatakse järjekorranumbri 09.4320 puhul.
   Artikkel 2
   Käeolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. veebruar 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 891/2009, 25. september 2009, millega avatakse teatavad ühenduse tariifikvoodid suhkrusektoris ja sätestatakse nende haldamine (ELT L 254, 26.9.2009, lk 82).

      (3)  Komisjoni rakendusmäärus (EL) 2015/1733, 28. september 2015, millega kehtestatakse jaotuskoefitsient, mida kohaldatakse määruse (EÜ) nr 891/2009 kohaselt suhkrusektoris avatud tariifikvootide raames ajavahemikul 8. kuni 14. septembrini 2015 esitatud impordilitsentsi taotlustega hõlmatud koguste suhtes, ja peatatakse kõnealuste litsentside taotluste esitamine (ELT L 252, 29.9.2015, lk 40).


title: Komisjoni rakendusmäärus (EL) 2016/865, 31. mai 2016, millega algatatakse uurimine seoses võimaliku kõrvalehoidmisega teatava Hiina Rahvavabariigist pärit alumiiniumfooliumi impordi suhtes rakendusmäärusega (EL) 2015/2384 kehtestatud dumpinguvastastest meetmetest, importides Hiina Rahvavabariigist pärit teatavat väheste muudatustega alumiiniumfooliumi, ning millega kehtestatakse kõnealuse impordi suhtes registreerimisnõue

text:
               1.6.2016

               ET

               Euroopa Liidu Teataja

               L 144/35

         KOMISJONI RAKENDUSMÄÄRUS (EL) 2016/865,
   31. mai 2016,
   millega algatatakse uurimine seoses võimaliku kõrvalehoidmisega teatava Hiina Rahvavabariigist pärit alumiiniumfooliumi impordi suhtes rakendusmäärusega (EL) 2015/2384 kehtestatud dumpinguvastastest meetmetest, importides Hiina Rahvavabariigist pärit teatavat väheste muudatustega alumiiniumfooliumi, ning millega kehtestatakse kõnealuse impordi suhtes registreerimisnõue
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (1) (edaspidi „alusmäärus“) eriti selle artikli 13 lõiget 3 ja artikli 14 lõiget 5,
   pärast liikmesriikide teavitamist
   ning arvestades järgmist:
   A.   TAOTLUS

               (1)

               Euroopa Komisjonile (edaspidi „komisjon“) on esitatud alusmääruse artikli 13 lõike 3 ja artikli 14 lõike 5 kohane taotlus uurida võimalikku kõrvalehoidmist Hiina Rahvavabariigist (edaspidi „HRV“) pärit teatava alumiiniumfooliumi impordi suhtes kehtestatud dumpinguvastastest meetmetest, importides HRVst pärit teatavat väheste muudatustega alumiiniumfooliumi, ning kehtestatakse kõnealuse impordi suhtes registreerimisnõue.

               (2)

               Taotlus esitati 18. aprillil 2015. Taotluse esitaja soovis jääda anonüümseks ning esitas selle kohta taotluses nõuetekohased põhjendused. Komisjon on seisukohal, et taotluse esitaja isiku konfidentsiaalsuse tagamiseks on esitatud piisavad põhjendused.

         B.   TOODE

               (3)

               Võimaliku kõrvalehoidmisega seotud toode on alumiiniumfoolium paksusega vähemalt 0,008 mm kuid mitte üle 0,018 mm, aluskihita, pärast valtsimist muul viisil töötlemata, kuni 650 mm laiustes ja rohkem kui 10 kilo kaaluvates rullides, mis on pärit HRVst ning kuuluvad praegu CN-koodi ex 7607 11 19 alla (TARICi kood 7607111910) (edaspidi „vaatlusalune toode“). Tegemist on tootega, mille suhtes kohaldatakse praegu kehtivaid meetmeid.

               (4)

               Võimaliku kõrvalehoidmise tõttu uurimisalusel tootel on samasugused põhiomadused, mis eelmises põhjenduses määratletud vaatlusalusel tootel. Tooted võivad olla siiski ka lõõmutatud ning neid võidakse importida järgmisel kujul:

                           —

                           alumiiniumfoolium, paksusega vähemalt 0,007 mm, kuid vähem kui 0,008 mm, mis tahes laiustes rullides või

                           —

                           alumiiniumfoolium, paksusega vähemalt 0,008 mm, kuid mitte rohkem kui 0,018 mm, üle 650 mm laiustes rullides või

                           —

                           alumiiniumfoolium, paksusega vähemalt 0,018 mm, kuid vähem kui 0,021 mm, mis tahes laiustes rullides või

                           —

                           alumiiniumfoolium, paksusega vähemalt 0,021 mm, kuid mitte rohkem kui 0,045 mm, vähemalt kahekihilistes, mis tahes laiustes rullides.

               (5)

               Eespool kirjeldatud kolm esimest toodet kuuluvad praegu sama CN-koodi alla nagu vaatlusalune toode, kuid mille TARICi kood on erinev (7607111930, 7607111940 ja 7607111950).

               (6)

               Viimasena nimetatud tootel on vaatlusalusest tootest erinev CN-kood (st CN-kood ex 7607 11 90) ja TARICi koodid 7607119045 ja 7607119080.

               (7)

               Kõik eespool kirjeldatud tooted on pärit HRVst.

         C.   KEHTIVAD MEETMED

               (8)

               Praegu kehtivad meetmed, millest tõenäoliselt püütakse kõrvale hoida, on meetmed, mis on kehtestatud komisjoni rakendusmäärusega (EL) 2015/2384, (2) (edaspidi „kehtivad meetmed“).

         D.   UURIMISE ALGATAMISE PÕHJUSED

               (9)

               Taotlus sisaldab piisavalt esmapilgul usutavaid tõendeid selle kohta, et Hiina Rahvavabariigist pärit vaatlusaluse toote impordi suhtes kehtestatud dumpinguvastastest meetmetest hoitakse kõrvale tavade, protsesside või toimingute abil, millel ei ole muud asjakohast põhjust või majanduslikku õigustust kui dumpinguvastase tollimaksu kehtestamine.

               (10)

               Taotluses esitatud esmapilgul usutavad tõendid on järgmised:

               (11)

               Taotluse esitaja määras Hiina ekspordistatistika ja Eurostati impordistatistika alusel kindlaks kõik muutused väheste muudatustega uurimisaluste toodete impordis ajavahemikul 2008–2015. Võrreldes muutusi vaatlusaluse toote impordis muutustega väheste muudatustega uurimisaluste toodete impordis, tuvastas taotluse esitaja väheste muudatustega uurimisaluste toodete impordis suure kasvu ja vaatlusaluse toote impordi samaaegse vähenemise. Taotluse esitaja tõendas, et enne nõukogu määrusega (EÜ) nr 925/2009 (3) esialgsete dumpinguvastaste meetmete kehtestamist oli väheste muudatustega uurimisaluste toodete impordi maht sarnane vaatlusaluse toote impordi mahuga. Seega tõendas taotluse esitaja, et kaubanduse struktuuris toimus muutus.

               (12)

               Lisaks sellele esitas taotluse esitaja iga meetmetest kõrvalehoidmise kohta üksikasjalikud tõendid, mis tõendasid selliste tavade ulatuslikku kasutamist ning nõuetekohaste põhjenduste või majandusliku õigustuse puudumist peale selliste tavade suhtes tollimaksu kehtestamise.

               (13)

               Olemasoleva teabe alusel näitas taotluse esitaja, et HRVst pärit väheste muudatustega uurimisaluste toodete ekspordihinnad olid iga meetmetest kõrvalehoidmise puhul liidu tootmisharu hindadest märkimisväärselt madalamad ning neid müüdi madalama hinnaga. Seetõttu kahjustab HRVst pärit väheste muudatustega uurimisaluste toodete import dumpinguvastaste meetmete parandavat mõju nii hinna kui ka koguste osas.

               (14)

               Lisaks arvutas taotluse esitaja talle mõistlikult kättesaadava teabe alusel välja dumpingumarginaali, mille kohaselt väheste muudatustega uurimisalused tooted sisenevad iga meetmetest kõrvalehoidmise viisi puhul liidu turule dumpinguhinnaga.

         E.   MENETLUS

               (15)

               Eespool esitatut arvesse võttes on komisjon jõudnud järeldusele, et on olemas piisavalt tõendeid põhjendamaks uurimise algatamist vastavalt alusmääruse artikli 13 lõikele 3 ja kehtestamaks uurimisaluste toodete impordi suhtes registreerimisnõuet vastavalt alusmääruse artikli 14 lõikele 5.

         (a)   Küsimustikud

               (16)

               Selleks et saada uurimise jaoks vajalikuks peetavat teavet, saadab komisjon küsimustikud teadaolevatele HRV eksportijatele/tootjatele ja eksportijate/tootjate ühendustele, teadaolevatele liidu importijatele ja importijate ühendustele ja HRV ametiasutustele. Vastavalt vajadusele võib teavet taotleda ka liidu tootmisharult.

               (17)

               Igal juhul peavad kõik huvitatud isikud komisjoniga viivitamata, kuid mitte hiljem kui käesoleva määruse artiklis 3 sätestatud tähtaja jooksul ühendust võtma ja taotlema küsimustikku käesoleva määruse artikli 3 lõikes 1 ette nähtud tähtaja jooksul, arvestades et käesoleva määruse artikli 3 lõikes 2 ette nähtud tähtaega kohaldatakse kõigi huvitatud isikute suhtes.

               (18)

               HRV ametiasutusi teavitatakse uurimise algatamisest.

         (b)   Teabe kogumine ja huvitatud isikute ärakuulamine

               (19)

               Kõigil huvitatud isikutel palutakse teha oma seisukohad teatavaks kirjalikult ja esitada tõendid. Lisaks sellele võib komisjon huvitatud isikud ära kuulata, kui nad esitavad kirjaliku taotluse, milles on näidatud, et neil on selleks konkreetsed põhjused.

         (c)   Vabastus impordi registreerimise nõudest või meetmetest

               (20)

               Uurimisaluste toodete impordi võib alusmääruse artikli 13 lõike 4 kohaselt vabastada registreerimise kohustusest või meetmetest, kui impordiga ei kaasne meetmetest kõrvalehoidmist.

               (21)

               Kuna võimalik meetmetest kõrvalehoidmine võib toimuda väljaspool liitu, võib alusmääruse artikli 13 lõike 4 kohaselt teha erandeid nendele uurimisaluste toodete tootjatele HRVs, kes suudavad tõendada, et nad ei ole seotud (4) ühegi tootjaga, kelle suhtes meetmed (5) kehtivad ning kelle puhul on leitud, et nad ei hoia meetmetest kõrvale alusmääruse artikli 13 lõigete 1 ja 2 tähenduses. Tootjad, kes soovivad vabastust, peaksid käesoleva määruse artikli 3 lõikes 3 esitatud tähtaja jooksul esitama taotluse koos nõuetekohaste tõenditega.

         F.   REGISTREERIMINE

               (22)

               Vastavalt alusmääruse artikli 14 lõikele 5 kehtestatakse uurimisaluste toodete impordi suhtes registreerimisnõue tagamaks, et kui uurimise tulemusena tehakse kindlaks meetmetest kõrvalehoidmine, siis saaks dumpinguvastase tollimaksu sisse nõuda alates kuupäevast, mil sellise impordi suhtes registreerimisnõue kehtestati.

         G.   TÄHTAJAD

               (23)

               Tõrgeteta asjaajamise huvides tuleks kehtestada tähtajad, mille jooksul:

                           —

                           huvitatud isikud saavad endast komisjonile teada anda, esitada oma kirjaliku seisukoha, tagastada täidetud küsimustikud ja esitada muud teavet, mida tuleks uurimisel arvestada;

                           —

                           Hiina Rahvavabariigis asuvad tootjad võivad taotleda vabastust impordi registreerimisest või meetmetest ning

                           —

                           huvitatud isikud võivad esitada komisjonile kirjaliku ärakuulamistaotluse.

               (24)

               Tähelepanu juhitakse asjaolule, et enamiku alusmääruses sätestatud menetlusõiguste kasutamine sõltub sellest, kas huvitatud isik on endast käesoleva määruse artiklis 3 sätestatud tähtaja jooksul teatanud.

         H.   KOOSTÖÖSOOVIMATUS

               (25)

               Kui huvitatud isik ei võimalda juurdepääsu vajalikule teabele või ei esita seda ettenähtud tähtaja jooksul või takistab uurimist olulisel määral, võib vastavalt alusmääruse artiklile 18 teha nii negatiivsed kui ka positiivsed järeldused kättesaadavate faktide põhjal.

               (26)

               Kui selgub, et huvitatud isik on esitanud ebaõiget või eksitavat teavet, siis jäetakse selline teave arvesse võtmata ning võidakse toetuda kasutamiseks kättesaadavatele faktidele.

               (27)

               Kui huvitatud isik ei tee koostööd või teeb koostööd üksnes osaliselt ning kui järeldused põhinevad seetõttu kättesaadavatel andmetel vastavalt alusmääruse artiklile 18, võib tulemus olla kõnealusele isikule vähem soodne kui koostöö korral.

               (28)

               Elektroonses vormis koostöö puudumist ei loeta koostööst keeldumiseks, kui huvitatud isik selgitab, et nõutav koostöövorm tooks kaasa mõttetu lisakoormuse või põhjendamatud lisakulud. Huvitatud isikul tuleb komisjoniga viivitamata ühendust võtta.

         I.   UURIMISE AJAKAVA

               (29)

               Uurimine viiakse lõpule alusmääruse artikli 13 lõike 3 kohaselt üheksa kuu jooksul pärast käesoleva määruse jõustumist.

         J.   ISIKUANDMETE TÖÖTLEMINE

               (30)

               Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EÜ) nr 45/2001 (6).

         K.   ÄRAKUULAMISE EEST VASTUTAV AMETNIK

               (31)

               Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik on vahendaja huvitatud isikute ja uurimist korraldavate komisjoni talituste vahel. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kolmandate isikute ärakuulamistaotlustega. Ärakuulamise eest vastutav ametnik võib korraldada huvitatud isiku ärakuulamise ja olla vahendaja tagamaks, et huvitatud isikud saaksid oma kaitseõigusi täiel määral kasutada.

               (32)

               Taotlus saada ärakuulamise eest vastutava ametniku juures ära kuulatud tuleb esitada kirjalikult ning selles tuleb selgitada taotluse esitamise põhjuseid. Ärakuulamise eest vastutav ametnik annab võimaluse ka sellisteks ärakuulamisteks, kus on esindatud isikud, kes esitavad erinevaid seisukohti ja vastuväiteid.

               (33)

               Lisateave ja kontaktandmed on huvitatud isikutele kättesaadavad kaubanduse peadirektoraadi ärakuulamise eest vastutava ametniku veebisaidil: http://ec.europa.eu/trade/trade-policy-and-you/contacts/hearing-officer/,

         ON VASTU VÕTNUD KÄESOLEVA MÄÄRUSE:
   Artikkel 1
   Uurimine on algatatud vastavalt määruse (EÜ) nr 1225/2009 artikli 13 lõikele 3, et teha kindlaks, kas Hiina Rahavabariigist pärit

               —

               alumiiniumfooliumi, paksusega vähemalt 0,007 mm, kuid vähem kui 0,008 mm, aluskihita, pärast valtsimist muul viisil töötlemata, lõõmutatud kujul või mitte, rohkem kui 10 kilo kaaluvates, mis tahes laiustes rullides või

               —

               alumiiniumfooliumi, paksusega vähemalt 0,008 mm, kuid mitte üle 0,018 mm, aluskihita, pärast valtsimist muul viisil töötlemata, lõõmutatud kujul või mitte, rohkem kui 10 kilo kaaluvates üle 650 mm laiustes rullides või

               —

               alumiiniumfooliumi, paksusega rohkem 0,018 mm, kuid vähem kui 0,021 mm, aluskihita, pärast valtsimist muul viisil töötlemata, lõõmutatud kujul või mitte, rohkem kui 10 kilo kaaluvates, mis tahes laiustes rullides või

               —

               alumiiniumfooliumi, paksusega vähemalt 0,021 mm, kuid vähem kui 0,045 mm, aluskihita, pärast valtsimist muul viisil töötlemata, lõõmutatud kujul või mitte, rohkem kui 10 kilo kaaluvates, mis tahes laiustes vähemalt kahekihilistes rullides,

         mis praegu kuuluvad CN-koodide ex 7607 11 19 (TARICi koodid 7607111930, 7607111940 ja 7607111950) ja ex 7607 11 90 (TARICi koodid 7607119045 ja 7607119080) alla, importimine liitu on kõrvalehoidmine meetmetest, mis on kehtestatud rakendusmäärusega (EL) 2015/2384.
   Artikkel 2
   Tolliasutused võtavad vastavalt määruse (EÜ) nr 1225/2009 artikli 13 lõikele 3 ja artikli 14 lõikele 5 asjakohaseid meetmeid käesoleva määruse artiklis 1 määratletud toote registreerimiseks selle importimisel liitu.
   Registreerimisnõue aegub üheksa kuu möödumisel käesoleva määruse jõustumise kuupäevast.
   Komisjon võib määruse alusel lubada tolliasutustel lõpetada liitu imporditavate toodete registreerimise selliste tootjate puhul, kes on taotlenud registreerimisest vabastamist ja kelle puhul on tehtud kindlaks, et nad täidavad vabastuse nõuded.
   Artikkel 3
   1.   Küsimustikke tuleb komisjonilt taotleda 15 päeva jooksul alates käesoleva määruse jõustumisest.
   2.   Kõik huvitatud isikud, kes soovivad, et nende märkusi uurimise käigus arvesse võetaks, peavad endast komisjonile teatama ning esitama kirjalikult oma seisukohad ja küsimustiku vastused või mis tahes muu teabe 37 päeva jooksul pärast käesoleva määruse jõustumist, kui ei ole sätestatud teisiti.
   3.   HRVs asuvad tootjad, kes taotlevad registreerimisnõudest või meetmetest vabastamist, peavad esitama taotluse koos nõuetekohaste tõenditega sama 37-päevase tähtaja jooksul.
   4.   Huvitatud isikud võivad sama 37-päevase tähtaja jooksul taotleda komisjonilt ärakuulamist.
   5.   Komisjonile kaubanduskaitset käsitlevateks uurimisteks esitatava teabe suhtes ei kohaldata autoriõigust. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt spetsiaalse loa, mis sõnaselgelt võimaldab a) komisjonil kõnealust teavet ja andmeid käesolevas kaubanduse kaitsemeetmetega seotud menetluses kasutada ja b) esitada huvitatud isikutele teavet ja/või andmeid käesolevas uurimises kasutamiseks sellises vormis, mis võimaldab neil oma kaitseõigust kasutada.
   6.   Kõik kirjalikud esildised, sealhulgas käesolevas määruses nõutud teave, täidetud küsimustikud ja kirjavahetus, mida huvitatud isikud paluvad käsitleda konfidentsiaalsena, peavad olema märgistatud sõnaga „Limited“ (7).
   7.   Huvitatud isikud, kes esitavad teavet märkega „Limited“, peavad vastavalt alusmääruse artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peaksid olema küllaldaselt üksikasjalikud, et võimaldada piisavalt aru saada konfidentsiaalsena esitatud teabe sisust. Kui konfidentsiaalset teavet edastav huvitatud isik ei esita nõutava vormi ja kvaliteediga mittekonfidentsiaalset kokkuvõtet, võib sellise konfidentsiaalse teabe jätta arvesse võtmata.
   8.   Huvitatud isikutel palutakse esitada kõik esildised ja taotlused, sealhulgas skaneeritud volikirjad ja sertifikaadid, e-posti teel, välja arvatud mahukad vastused, mis tuleb esitada CD-ROMil või DVD-l käsipostiga või tähitud kirjaga. E-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“, mis on avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on ettevõtte toimiv ametlik e-post, mida kontrollitakse iga päev. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on toimiv ametlik e-postkast, mida vaadatakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad sõnaselgelt soovi saada kõik dokumendid komisjonilt teiste sidevahendite kaudu või kui dokumendi laad nõuab selle saatmist tähitud kirjaga. Täiendavaid reegleid ja lisainfot komisjoniga suhtlemise kohta, sh teavet e-posti teel esitatud esildiste suhtes kehtivate põhimõtete kohta, leiavad huvitatud isikud eespool osutatud huvitatud isikutega suhtlemise juhendist.
   Komisjoni postiaadress:

               European Commission

               Directorate General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               E-post: TRADE-AC-ALU-FOIL@ec.europa.eu

         Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. mai 2016

            Komisjoni nimel

            president

         Jean-Claude JUNCKER

      (1)  ELT L 343, 22.12.2009, lk 51.

      (2)  Komisjoni 17. detsembri 2015. aasta rakendusmäärus (EL) 2015/2384, millega kehtestatakse lõplik dumpinguvastane tollimaks teatava Hiina Rahvavabariigist pärit alumiiniumfooliumi impordi suhtes ja lõpetatakse teatava Brasiiliast pärit alumiiniumfooliumi importi käsitlev menetlus pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist (ELT L 332, 18.12.2015, lk 63).

      (3)  Komisjoni 24. septembri 2009. aasta määrus (EÜ) nr 925/2009, millega kehtestatakse teatava Armeeniast, Brasiiliast ja Hiina Rahvavabariigist pärit alumiiniumfooliumi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 262, 6.10.2009, lk 1).

      (4)  Vastavalt komisjoni 24. novembri 2015. aasta rakendusmääruse (EL) 2015/2447 (millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad) (ELT L 343, 29.12.2015, lk 558) artiklile 127 käsitatakse kahte isikut üksteisega seotuna, kui on täidetud üks järgmistest tingimustest: a) nad on teineteise äriettevõtte ametiisikud või juhatuse liikmed; b) nad on õiguslikult seisundilt äripartnerid; c) nende vahel on töösuhe; d) kolmas isik otse või kaudselt omab või kontrollib või valdab 5 % või rohkem mõlema poole kõigist emiteeritud hääleõiguslikest osadest või aktsiatest; e) üks nendest kontrollib otseselt või kaudselt teist; f) kolmas isik kontrollib otse või kaudselt mõlemaid; g) nad koos kontrollivad otseselt või kaudselt kolmandat isikut; h) nad on ühe ja sama perekonna liikmed. Vastavalt Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) (ELT L 269, 10.10.2013, lk 1) artikli 5 lõikele 4 tähendab „isik“ – füüsilist isikut, juriidilist isikut ja mis tahes isikute ühendust, kes ei ole juriidiline isik, kuid kes saab liidu või siseriikliku õiguse kohaselt teha õigustoiminguid.

      (5)  Isegi kui tootjad on eespool kirjeldatud viisil seotud ettevõtjatega, kelle suhtes kehtivad Hiina Rahvavabariigist lähtuva ekspordi suhtes kehtestatud meetmed, võidakse siiski anda vabastus juhul, kui puuduvad tõendid, et seotus ettevõtjatega, kelle suhtes esialgsed meetmed kehtivad, on loodud või seda on kasutatud esialgsetest meetmetest kõrvalehoidmiseks.

      (6)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).

      (7)  See on konfidentsiaalne dokument nõukogu määruse (EÜ) nr 1225/2009 (ELT L 343, 22.12.2009, lk 51) artikli 19 ja WTO GATT 1994 VI artikli rakendamise lepingu (dumpinguvastane leping) artikli 6 kohaselt. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.


title: Komisjoni rakendusmäärus (EL) 2017/61, 14. detsember 2016, milles käsitletakse 4-allüül-2,6-dimetoksüfenooli ja eugenüülatsetaadi kasutamise lubamist söödalisandina kõigi loomaliikide puhul, välja arvatud kalad ja kodulinnud (EMPs kohaldatav tekst )

text:
                  17.1.2017

                  ET

                  Euroopa Liidu Teataja

                  L 13/181

            KOMISJONI RAKENDUSMÄÄRUS (EL) 2017/61,
      14. detsember 2016,
      milles käsitletakse 4-allüül-2,6-dimetoksüfenooli ja eugenüülatsetaadi kasutamise lubamist söödalisandina kõigi loomaliikide puhul, välja arvatud kalad ja kodulinnud
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.

                  (2)

                  Direktiivi 70/524/EMÜ alusel on antud tähtajatu luba 4-allüül-2,6-dimetoksüfenooli ja eugenüülatsetaadi kasutamiseks kõikide loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti need ained olemasolevate toodetena hiljem söödalisandite registrisse. 4-allüül-2,6-dimetoksüfenooli ja eugenüülatsetaadi kasutamist kodulindude ja kalade puhul uuesti ei lubata, sest taotleja on kõnealused liigid välja jätnud.

                  (3)

                  Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus 4-allüül-2,6-dimetoksüfenooli ja eugenüülatsetaadi ümberhindamiseks kõikide loomaliikide söödalisandina. Taotleja taotles kõnealuste söödalisandite liigitamist söödalisandite kategooriasse „organoleptilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (4)

                  Euroopa Toiduohutusamet (edaspidi „toiduohutusamet“) jõudis oma 15. novembri 2011. aasta arvamuses (3) järeldusele, et kavandatud tingimuste juures ei avalda 4-allüül-2,6-dimetoksüfenool ja eugenüülatsetaat söödas kasutamisel kahjulikku mõju loomade ja inimeste tervisele ega keskkonnale. Samuti jõudis toiduohutusamet järeldusele, et 4-allüül-2,6-dimetoksüfenooli ja eugenüülatsetaadi funktsioon on söödas ja toidus sarnane. Toiduohutusamet on juba varem jõudnud seisukohale, et need ained on toidus kasutamisel tõhusad, kuna need parandavad toidu lõhna või maitset. Seepärast võib seda järeldust ekstrapoleerida söödale. Toiduohutusametil ei ole võimalik hinnata 4-allüül-2,6-dimetoksüfenooli ja eugenüülatsetaadi kasutamist joogivees. Kõnealuseid aineid võib siiski kasutada segasöötades, mida seejärel manustatakse veega.

                  (5)

                  Parema kontrolli võimaldamiseks tuleks sätestada teatavad piirangud ja tingimused. Kuna ohutusnõuded ei eelda maksimumsisalduse kehtestamist ja toiduohutusameti tehtud ümberhindamise arvessevõtmist, tuleks soovitatav sisaldus esitada söödalisandi märgisel. Kui sellist sisaldust ületatakse, peaks eelsegude, segasööda ja söödamaterjalide märgisel olema esitatud konkreetne teave.

                  (6)

                  Toiduohutusamet jõudis järeldusele, et 4-allüül-2,6-dimetoksüfenool on silmi ja nahka ärritav ning et eugenüülatsetaat on ainult nahka ärritav. Seepärast tuleks võtta asjakohased kaitsemeetmed. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduvate kõnealuste söödalisandite analüüsimise meetodi kohta.

                  (7)

                  4-allüül-2,6-dimetoksüfenooli ja eugenüülatsetaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba nende ainete kasutamiseks vastavalt käesoleva määruse lisas esitatud tingimustele.

                  (8)

                  Kuna ohutusnõuded ei eelda 4-allüül-2,6-dimetoksüfenooli ja eugenüülatsetaadi loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                  (9)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas nimetatud aineid, mis kuuluvad söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas vastavalt lisas sätestatud tingimustele.
      Artikkel 2
      Üleminekumeetmed
      1.   Lisas nimetatud aineid ja neid sisaldavaid eelsegusid, mis on toodetud ja märgistatud enne 6. augusti 2017 kooskõlas enne 6. veebruari 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
      2.   Lisas nimetatud aineid sisaldavaid söödamaterjale ja segasööta, mis on toodetud ja märgistatud enne 6. veebruari 2018 kooskõlas enne 6. veebruari 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
      3.   Lisas nimetatud aineid sisaldavaid söödamaterjale ja segasööta, mis on toodetud ja märgistatud enne 6. veebruari 2019 kooskõlas enne 6. veebruari 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.
      Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 14. detsember 2016

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

         (3)  EFSA Journal 2011;9(12):2440.

         LISA

                     Söödalisandi identifitseerimisnumber

                     Loa hoidja

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Toimeaine sisaldus milligrammides ühes kilogrammis täissöödas, mille niiskusesisaldus on 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Kategooria: organoleptilised lisandid. Funktsionaalrühm: lõhna- ja maitseained

                     2b04051

                     —

                     4-allüül-2,6-dimetoksüfenool

                        Söödalisandi koostis

                     4-allüül-2,6-dimetoksüfenool

                        Toimeaine kirjeldus

                     4-allüül-2,6-dimetoksüfenool
                     Toodetud keemilise sünteesi teel
                     Puhtus: vähemalt 98 %
                     Keemiline valem: C11H14O3

                     CASi number: 6627-88-9
                     FLAVISe number: 04.051

                        Analüüsimeetod
                         (1)

                     4-allüül-2,6-dimetoksüfenooli sisalduse määramine söödalisandis ja lõhna- ja/või maitseainega eelsegus:
                     gaaskromatograafia-massispektromeetria retentsiooniaja järgi häälestamisega (GC-MS-RTL)

                     Kõik loomaliigid, v.a kalad ja kodulinnud

                     —

                     —

                     —

                                 1.

                                 Lisand lisatakse söödale eelseguna.

                                 2.

                                 Söödalisandi ja eelsegu kasutamisjuhistes märgitakse säilitus- ja stabiilsustingimused.

                                 3.

                                 Toimeaine soovitatav maksimumsisaldus 12 % niiskusesisaldusega täissöödas on 5 mg/kg.

                                 4.

                                 Söödalisandi märgisel esitatakse järgmine teave:
                                 „Toimeaine soovitatav maksimumsisaldus 12 % niiskusesisaldusega täissöödas: 5 mg/kg“.

                                 5.

                                 Eelsegu, söödamaterjali ja segasööda märgisel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist sisaldust: 5 mg/kg.

                                 6.

                                 Söödakäitlejad kehtestavad söödalisandi ja eelsegude kasutajatele kasutamiskorra ja korralduslikud meetmed, millega vähendatakse nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas kaitseprille ja kaitsekindaid.

                     6. veebruar 2027

                     2b09020

                     —

                     Eugenüülatsetaat

                        Söödalisandi koostis

                     Eugenüülatsetaat

                        Toimeaine kirjeldus

                     Eugenüülatsetaat
                     Toodetud keemilise sünteesi teel
                     Puhtus: vähemalt 98 %
                     Keemiline valem: C12H14O3

                     CASi number: 93-28-7
                     FLAVISe number: 09.020

                        Analüüsimeetod
                         (1)

                     Eugenüülatsetaadi sisalduse määramine söödalisandis ja lõhna- ja/või maitseainega eelsegus:
                     gaaskromatograafia-massispektromeetria retentsiooniaja järgi häälestamisega (GC-MS-RTL)

                     Kõik loomaliigid, v.a kalad ja kodulinnud

                     —

                     —

                     —

                                 1.

                                 Lisand lisatakse söödale eelseguna.

                                 2.

                                 Söödalisandi ja eelsegu kasutamisjuhistes märgitakse säilitus- ja stabiilsustingimused.

                                 3.

                                 Toimeaine soovitatav maksimumsisaldus 12 % niiskusesisaldusega täissöödas on 5 mg/kg.

                                 4.

                                 Söödalisandi märgisel esitatakse järgmine teave:
                                 „Toimeaine soovitatav maksimumsisaldus 12 % niiskusesisaldusega täissöödas: 5 mg/kg“.

                                 5.

                                 Eelsegu, söödamaterjali ja segasööda märgisel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist sisaldust: 5 mg/kg.

                                 6.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nahakaudsest kokkupuutest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas kindaid.

                     6. veebruar 2027

            (1)  Analüüsimeetodite andmed on kättesaadavad referentlabori veebilehel: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2015/1748, 30. september 2015, millega kehtestatakse erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmandast lõigust taotlusaasta 2015 kohta seoses otsetoetuste ettemaksete suurusega ning pindalapõhiste ja loomadega seotud maaelu arengu meetmetega ning kõnealuse määruse artikli 75 lõike 2 esimesest lõigust seoses otsetoetustega

text:
               1.10.2015

               ET

               Euroopa Liidu Teataja

               L 256/9

         KOMISJONI RAKENDUSMÄÄRUS (EL) 2015/1748,
   30. september 2015,
   millega kehtestatakse erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmandast lõigust taotlusaasta 2015 kohta seoses otsetoetuste ettemaksete suurusega ning pindalapõhiste ja loomadega seotud maaelu arengu meetmetega ning kõnealuse määruse artikli 75 lõike 2 esimesest lõigust seoses otsetoetustega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 75 lõiget 3,
   ning arvestades järgmist:

               (1)

               Vastavalt määruse (EL) nr 1306/2013 artikli 75 lõike 1 kolmandale lõigule võivad liikmesriigid 16. oktoobrist kuni 30. novembrini teha ettemakseid kuni 50 % ulatuses otsetoetuste puhul Euroopa Parlamendi ja nõukogu määruse (EL) nr 1307/2013 (2) alusel ning kuni 75 % ulatuses pindalapõhiste ja loomadega seotud toetusmeetmete puhul Euroopa Parlamendi ja nõukogu määruse (EL) nr 1305/2013 (3) alusel.

               (2)

               Määruse (EL) nr 1306/2013 artikli 75 lõikes 2 sätestatakse, et nimetatud artikli lõikes 1 osutatud makseid, sealhulgas otsetoetuste ettemakseid, ei tehta enne, kui kõnealuse määruse artikli 74 kohaselt tehtavad haldus- ja kohapealsed kontrollid on lõpule viidud. Maaelu arenguga seotud pindalapõhiste ja loomadega seotud toetusmeetmete puhul lubatakse määruse (EL) nr 1306/2013 artikli 75 lõikega 2 siiski teha ettemakseid pärast kõnealuse määruse artikli 59 lõike 1 kohaste halduskontrollide lõpuleviimist.

               (3)

               Majandusliku olukorra tõsidus teatavates põllumajandussektorites ja eriti piimaturul on tekitanud toetusesaajatele suuri rahalisi raskusi ja rahavooga seotud probleeme. Kirjeldatud olukord langeb kokku uute otsetoetuskavade rakendamise esimese aastaga. Kuna liikmesriikidel on raskusi nende kavade praktilise rakendamisega, lükkus edasi ühtse taotluse, toetuse- ja maksetaotluste ning toetusõiguste taotluste või põhitoetuskava toetusõiguste väärtuse suurendamise taotluste töötlemine. Selle tulemusel viiakse vajalikud kontrollid tõenäoliselt lõpule tavapärasest hiljem ja toetusesaajatele ettenähtud maksete tegemine lükatakse edasi.

               (4)

               Nende seonduvate asjaolude erandliku laadi ja toetusesaajate rahaliste raskuste tõttu on vaja neid raskusi leevendada, aidates toetusesaajatel kahjumit katta, kuni turgude olukord muutub stabiilseks.

               (5)

               Seepärast on põhjendatud erandi kehtestamine määruse (EL) nr 1306/2013 artikli 75 lõike 1 kolmandast lõigust, et võimaldada liikmesriikidel teha toetusesaajatele taotlusaasta 2015 eest suuremaid ettemakseid.

               (6)

               Põhimõte, et otsetoetusi makstakse alles pärast haldus- ja kohapealsete kontrollide lõpuleviimist, on aluseks kinnitusele, mille annab ühtne haldus- ja kontrollisüsteem. Toetusesaajate raskusi silmas pidades on siiski vaja, et erakorralise meetmena seoses taotlusaastaga 2015 kehtestatakse erand määruse (EL) nr 1306/2013 artikli 75 lõike 2 esimesest lõigust, võimaldades teha otsetoetuste ettemaksed pärast komisjoni rakendusmääruse (EL) nr 809/2014 (4) artiklites 28 ja 29 täpsustatud halduskontrollide lõpuleviimist. On siiski äärmiselt tähtis, et selline erand ei takistaks usaldusväärset finantsjuhtimist ega piisava kinnituse saamise nõuet. Seepärast vastutavad sellist erandit kasutavad liikmesriigid kõikide vajalike meetmete võtmise eest, et vältida üleliigsete summade maksmist ning tagada alusetult makstud summade kiire ja tegelik sissenõudmine. Lisaks sellele peaks kõnealuse erandi kasutamine olema hõlmatud määruse (EL) nr 1306/2013 artikli 7 lõike 3 punktis b osutatud vahendite haldaja kinnitusega taotlusaasta 2016 kohta.

               (7)

               Võttes arvesse seda, kuivõrd tõsised on praegu toetusesaajate rahalised raskused, peaks käesolev määrus jõustuma selle avaldamise päeval.

               (8)

               Käesoleva määrusega ettenähtud meetmed on kooskõlas põllumajandusfondide komitee, otsetoetuste korralduskomitee ja maaelu arengu nõuandekomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EL) nr 1306/2013 artikli 75 lõike 1 kolmandast lõigust võivad liikmesriigid seoses taotlusaastaga 2015 teha kuni 70 % ulatuses ettemakseid määruse (EL) nr 1307/2013 I lisas loetletud otsetoetuste puhul ja kuni 85 % ulatuses määruse (EL) nr 1306/2013 artikli 67 lõikes 2 osutatud maaelu arengu raames antava toetuse puhul.
   Artikkel 2
   Erandina määruse (EL) nr 1306/2013 artikli 75 lõike 2 esimesest lõigust võivad liikmesriigid seoses taotlusaastaga 2015 teha määruse (EL) nr 1307/2013 I lisas loetletud otsetoetuste ettemakseid pärast määruse (EL) nr 1306/2013 artiklis 74 osutatud halduskontrollide lõpuleviimist.
   Artikkel 3
   Liikmesriikide puhul, kes kohaldavad käesoleva määruse artiklit 2, peab määruse (EL) nr 1306/2013 artikli 7 lõike 3 punkti b kohane vahendite haldaja kinnitus sisaldama 2016. eelarveaasta kohta kinnitust, et on välditud üleliigsete summade maksmist taotlusesaajatele ning et alusetult makstud summad on kiiresti ja tegelikult sisse nõutud kogu vajaliku teabe kontrollimise põhjal.
   Artikkel 4
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. september 2015

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 549.

      (2)  Euroopa Parlamendi ja nõukogu määrus (EL) nr 1307/2013, 17. detsember 2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

      (3)  Euroopa Parlamendi ja nõukogu määrus (EL) nr 1305/2013, 17. detsember 2013, Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).

      (4)  Komisjoni rakendusmäärus (EL) nr 809/2014, 17. juuli 2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).


title: Komisjoni rakendusmäärus (EL) nr 710/2013, 24. juuli 2013 , teatavate kaupade klassifitseerimise kohta kombineeritud nomenklatuuris

text:
               25.7.2013

               ET

               Euroopa Liidu Teataja

               L 200/14

         KOMISJONI RAKENDUSMÄÄRUS (EL) nr 710/2013,
   24. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.

               (5)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuli 2013

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  EÜT L 302, 19.10.1992, lk 1.

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Sagedusmodulatsioonvastuvõtjast, õhukaablist (antenn) ja toiteallikast koosnev nn liiklusteabekanali (TMC) vastuvõtja. Seadmel on USB-port.
                  Seade võtab liiklusteabekanali kaudu vastu FM-sagedusalas liiklusteavet sisaldavaid telemeetrilisi signaale. Seade tuleb ühendada USB-pordi kaudu globaalse positsioneerimissüsteemi (GPS) vastuvõtjaga, mis töötleb vastuvõetud telemeetrilised signaalid ja kuvab liiklusteabe ekraanile.
                  Seade ei võta vastu ringhäälingu edastatavaid helisignaale.

                  8517 69 39

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8517, 8517 69 ja 8517 69 39 sõnastusega.
                  Kuna seade toimib üksnes GPSiga ühendatult ning GPSi tööulatus seega suureneb, käsitatakse seadet GPSi tarvikuna ja tuleb seega klassifitseerida eraldi seadme enda omaduste põhjal.
                  Seade ei võta vastu mingeid helisignaale. Seega ei või seadet klassifitseerida ringhäälingu vastuvõtuaparaadina rubriiki 8527.
                  Seade ei ole teisaldatav, sest toimib üksnes GPSiga ühendatult. Kuna seade võtab vastu üksnes telemeetrilisi signaale, ei ole sellel iseseisvat helistamis-, häire- ega otsimisfunktsiooni. Seega ei või seadet klassifitseerida kantava vastuvõtjana väljakutse- või häiresignaalide vastuvõtuks või otsinguks alamrubriiki 8517 96 31.
                  Seega tuleb seade klassifitseerida CN-koodi 8517 69 39 alla muu seadmena kõne, pildi või muude andmete vastuvõtmiseks või edastamiseks, sh juhtmega või juhtmeta kommunikatsioonivõrgu seadmed (vt ka kombineeritud nomenklatuuri selgitavad märkused, alamrubriik 8517 69 39, punkt 6).


title: Komisjoni rakendusmäärus (EL) 2015/1553, 17. september 2015, millega kehtestatakse jaotuskoefitsient kogustele, mille kohta on esitatud ajavahemikul 1. kuni 7. septembrini 2015 impordilitsentsitaotlused määruse (EÜ) nr 1385/2007 alusel kodulinnulihasektoris avatud tariifikvootide raames

text:
               18.9.2015

               ET

               Euroopa Liidu Teataja

               L 242/46

         KOMISJONI RAKENDUSMÄÄRUS (EL) 2015/1553,
   17. september 2015,
   millega kehtestatakse jaotuskoefitsient kogustele, mille kohta on esitatud ajavahemikul 1. kuni 7. septembrini 2015 impordilitsentsitaotlused määruse (EÜ) nr 1385/2007 alusel kodulinnulihasektoris avatud tariifikvootide raames
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:

               (1)

               Komisjoni määrusega (EÜ) nr 1385/2007 (2) on avatud aastased tariifikvoodid kodulinnulihasektori toodete importimiseks.

               (2)

               Ajavahemikul 1. kuni 7. septembrini 2015 esitatud impordilitsentsitaotlustega hõlmatud kogused alaperioodiks 1. oktoobrist kuni 31. detsembrini 2015 on suuremad kui saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1385/2007 kohaselt esitatud impordilitsentsitaotlustega hõlmatud kogused alaperioodiks 1. oktoobrist kuni 31. detsembrini 2015 korrutatakse käesoleva määruse lisas esitatud jaotuskoefitsientidega.
   Artikkel 2
   Käeolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. september 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 1385/2007, 26. november 2007, milles sätestatakse nõukogu määruse (EÜ) nr 774/94 rakenduseeskirjad kodulinnulihasektoris teatavate ühenduse tariifikvootide avamise ja haldamise puhul (ELT L 309, 27.11.2007, lk 47).

      (3)  Komisjoni määrus (EÜ) nr 1301/2006, 31. august 2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      LISA

                  Järjekorranumber

                  Jaotuskoefitsient – alaperioodiks 1. oktoobrist kuni 31. detsembrini 2015 esitatud taotlused
                  (protsentides)

                  09.4410

                  0,182755

                  09.4411

                  0,185414

                  09.4412

                  0,19305

                  09.4420

                  0,214407

                  09.4421

                  —

                  09.4422

                  0,214368